text: মাবিয়া আক্তার সীমান্ত একজন বাংলাদেশি ভারোত্তলক। ২০১৬ দক্ষিণ এশীয় গেমস এ মহিলা ৬৩ কেজি শ্রেণীতে তিনি স্বর্ণপদক জয় করেন। কমনওয়েলথ ভারোত্তলন চ্যাম্পিয়নশিপে মহিলা ৬৩ কেজি শ্রেণীতে তিনি একটি স্বর্ণ জেতেন তরুণ বিভাগে এবং দুইটি রুপা জয় করেন জ্যেষ্ঠ ও কনিষ্ঠ বিভাগে। স্বর্ণ পদক জিততে তিনি মোট ১৭৬ কেজি ভার উত্তোলন করেন।
  
  প্রাথমিক জীবন
  মাবিয়া আক্তার ১৯৯৯ সালের ৭ অক্টোবর মাদারিপুর জেলার কুলপদ্দী এলাকায় জন্ম গ্রহণ করেন। তার পিতা নাম হারুন-অর-রশিদ, যিনি পেশায় একজন মুদি দোকানি।
  
  কর্ম জীবন
  তিনি ভারোত্তলনে আগ্রহী হন তার মামা জাতীয় বক্সিং দলের কোচ কাজী শাহাদত হোসেনের হাত ধরে ২০১০ সালে। ২০১২ সালের দক্ষিণ এশীয় ভারোত্তলণ প্রতিযোগিতায় তিনি একটি ব্রোঞ্জ পদক জয় করেন। তিনি ২০১৩ সালের কমনওয়েলথ ভারোত্তলন প্রতিযোগিতায় রৌপ্য পদক জয় করেন।
  
  তিনি ২০১৬ এশীয় ভারোত্তোলন প্রতিযোগিতায় অংশ নিতে উজবেকিস্তানে যান এবং ২০১৬ গ্রীষ্মকালীন অলিম্পিকে অংশগ্রহণের সুযোগ পান।
  
  ব্যক্তিগত জীবন
  মাবিয়া আক্তার দরিদ্র পরিবারের সন্তান। দারিদ্রতার কারণে তিন ভাইবোনের সংসারে একসময় তার পড়াশোনা বন্ধ হয়ে যায়। বর্তমানে তিনি বাংলাদেশ উন্মুক্ত বিশ্ববিদ্যালয়ে পড়াশুনা করছেন।
  
  সম্মাননা
   অনন্যা শীর্ষ দশ পুরস্কার
  
  তথ্যসূত্র
  
  বহিঃসংযোগ
   ১৬ ফেব্রুয়ারি ২০১৬ সালে প্রথম আলোতে প্রকাশিত ইন্টারভিউ
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৯-এ জন্ম
  বিষয়শ্রেণী:বাংলাদেশী মহিলা ভারোত্তলক
  বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
title: মাবিয়া আক্তার